Държавен вестник, бр. 84, 2011 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  84
от нея с изложение на обвинителната част от 
присъдата) с отбелязване на датата на влиза­
не в законна сила, ако лицето се издирва за 
изпълнение на присъдата.
Молбата за задържане под стража на 
търсеното лице се подписва от съответното 
длъжностно лице и се подпечатва с офици­
алния (гербов) печат на централния орган 
на молещата договаряща страна. Тази молба 
може да бъде предадена на централния орган 
на замолената договаряща страна чрез Меж­
дународната организация на криминалната 
полиция (Интерпол) или директно, в т. ч. 
чрез използване на електронни средства за 
предаване на данни.
След получаването на молбата за задър­
жане под стража на търсеното лице замоле­
ната договаряща страна я разглежда веднага 
в съответствие с нейното законодателство 
и незабавно информира за взетото решение 
молещата договаряща страна.
Търсеното лице, задържано под стража в 
съответствие с този член, се освобождава, ако 
до изтичането на 40 дни от момента на задър­
жането му не постъпи молба за екстрадиция.
Освобождаването на търсеното лице на 
основание алинея шеста от този член не е 
пречка за повторното му арестуване и за­
държане под стража след получаването на 
молбата за екстрадиция с приложените към 
нея необходими документи.
Член 14
Опростена екстрадиция
Когато търсеното лице съобщи на съд или 
на друг компетентен орган на замолената 
договаряща страна, че е съгласно със заповед 
или друг постановен съдебен акт за екстра­
диция, замолената договаряща страна може 
да предприеме всички необходими мерки за 
ускоряване на екстрадицията до степен, поз­
волена от нейните закони.
Член 15
Предаване на лицето
Предаването на екстрадираното лице се 
оформя с протокол за предаване, съставен в 
два екземпляра и подписан от представите­
лите на компетентните органи на договаря­
щите страни, упълномощени да предадат и 
приемат лицето. По предварителна молба на 
централния орган на замолената договаряща 
страна представителите на молещата дого­
варяща страна, упълномощени да приемат 
екстрадираното лице, потвърждават това със 
съответните документи.
Ако молещата договаряща страна не при­
еме лицето, подлежащо на екстрадиция, на 
установената дата, замолената договаряща 
страна може да освободи лицето под стража 
след изтичането на 15 дни и да откаже него­
вата екстрадиция.
Ако предаването или приемането на екстра­
дираното лице не се е състояло по независещи 
от договарящите страни обстоятелства, те 
незабавно се уведомяват една друга за това 
и уговарят нова дата за предаване, като се 
позовават на разпоредбите в алинея втора от 
този член.
Член 16
Отлагане на екстрадицията или временно 
предаване
Ако лицето, чиято екстрадиция се иска, 
е привлечено към наказателна отговорност 
или е осъдено за друго престъпление на те­
риторията на замолената договаряща страна, 
неговата екстрадиция може да бъде отложена 
до приключване на наказателното производ­
ство или изпълнението на присъдата или до 
освобождаване от изтърпяване на наложеното 
наказание.
Ако отлагането на екстрадицията, предви­
дено в алинея първа на този член, може да 
доведе до изтичане на срока на давност за 
наказателното преследване или да попречи на 
разследването по отношение на лицето, чиято 
екстрадиция се иска, замолената договаряща 
страна може, вместо да отложи екстрадицията, 
временно да предаде исканото лице. 
Временно предаденото лице се връща на 
замолената договаряща страна след провежда­
нето на необходимите процесуални действия 
по наказателното дело, за извършването на 
които лицето е било временно предадено, 
но не по-късно от три месеца от деня на 
предаването му. При наличие на достатъчно 
основания по молба на молещата договаряща 
страна този срок може да бъде продължен от 
замолената договаряща страна.
Член 17
Конкуриращи се молби за екстрадиция
Ако една от договарящите страни получи 
молби за екстрадиция на едно и също лице 
едновременно от другата договаряща страна 
и от някоя трета държава, тя сама определя 
коя от молбите за екстрадиция да бъде удо­
влетворена.
Член 18
Изчисляване на срока на задържането под 
стража
Времето на ареста и задържането под 
стража на лицето на територията на замо­
лената договаряща страна, както и времето 
на неговото транспортиране, се включва от 
молещата договаряща страна в общия срок 
на задържането му под стража.